पाकिस्तान में घुसकर आतंकियों का सफाया किया, कर्नाटक में भाजपा सरकार बनेगी
Amit Shah will rally in Ponda, leaders of allies will also attend गोवा में BJP के लोकसभा चुनाव अभियान की शुरुआत आज, अमित शाह पोंडा में रैली करेंगे, सहयोगी दलों के नेता भी शामिल होंगे
केंद्रीय मंत्री अमित शाह ने कहा कि केंद्र की मोदी सरकार ने देश को सुरक्षित किया है। पहले आतंकी हमले होते थे तो सरकार कुछ नहीं करती थी। हमने आतंकियों को पाकिस्तान में घुसकर जवाब दिया।
गोवा के पौंडा में भाजपा के 2024 के लोकसभा चुनाव अभियान की शुरुआत करते हुए शाह ने उत्तर पूर्व में तीन राज्यों में हुए चुनाव का जिक्र किया। कहा कि राहुल बाबा ने अपनी एक यात्रा समाप्त की है। पूरे भारत में कांग्रेसी बड़े खुश दिखाई पड़ते थे। उसके बाद उत्तर पूर्व के तीन राज्यों के चुनाव आए। राहुल बाबा ने वहां जोर शोर से प्रचार किया और तीनों राज्यों में कांग्रेस का सूपड़ा साफ हो गया।
वहां तीन राज्यों में भाजपा की सरकार बनी है। यह संदेश है कि इस देश में शासन करने का अधिकार उसी को है जो देश को सुरक्षा के साथ विकास दे पाएगा। गोवा में भी जनता का आशीर्वाद मिला है।
भाजपा ने हर वादा निभाया
शाह ने कहा कि हमने राम मंदिर का वादा किया था, मंदिर बन रहा है, एक करोड़ गरीबों के घर में पीने का पानी पहुंचाया। देश में कई वंदेभारत ट्रेनें चलाईं। कई सड़कें बनाईं, कई एयरपोर्ट बनाए। कश्मीर से धारा 370 हटाई। ये केवल भाजपा सरकार में ही संभव हुआ है। कांग्रेस की सरकारें गोवा को 432 करोड़ रुपए देती थी लेकिन मोदी सरकार ने गोवा को 3000 करोड़ रुपए का बजट दिया। गोवा के डाबोलिम में एयरपोर्ट बनाया। यहां इलेक्ट्रॉनिक सिटी भाजपा ने दी।
कर्नाटक में पूर्ण बहुमत की भाजपा की सरकार बनेगी
मैं आज सिर्फ और सिर्फ साउथ गोवा की सीट के लिए आया हूं। मेरे भाजपा के कार्यकर्ताओं ने कहा है कि साउथ गोवा की सीट पर हम मोदी जी को कमल खिला कर देंगे। मैं आज यहां से खड़गे जी को कहना चाहता हूं, राहुल बाबा सुन लो कर्नाटक में भी पूर्ण बहुमत की भाजपा की सरकार बनने जा रही है
शाह ने कहा कि कांग्रेस गोवा जैसे छोटे राज्यों का अपमान करती है जबकि छोटा राज्य भी देश के लिए महत्वपूर्ण है। कांग्रेस के लिए गोवा भले ही छोटा राज्य हो हमारे लिए गोवा भारत माता के भाल की बिंदिया है।
इसके पहले गोवा के डाबोलिन एयरपोर्ट पर CM प्रमोद सावंत ने शाह का स्वागत किया। गोवा भाजपा के महासचिव नरेंद्र सवाईकर ने बताया कि शाह ने सबसे पहले वे पार्टी पदाधिकारियों के साथ बैठक की।
शाह से जुड़ी ये खबरें भी पढ़े: 
शाह बोले- पायलट का नंबर कभी नहीं आएगा:कहा- भले ही फील्ड में ज्यादा सक्रिय लेकिन कांग्रेस के खजाने में गहलोत की अहम भागीदारी
केंद्रीय गृह मंत्री अमित शाह ने राजस्थान के मुख्यमंत्री अशोक गहलोत और पूर्व डिप्टी सीएम सचिन पायलट के बीच जारी टकराव पर तंज कसा है। उन्होंने शनिवार को भरतपुर में पार्टी के एक कार्यक्रम में कहा, 'पायलट का नंबर कभी नहीं आएगा। भले ही वे जमीनी स्तर पर बहुत सक्रिय हैं, लेकिन कांग्रेस के खजाने में गहलोत की भागीदारी बड़ी है।' पढ़ें पूरी खबर...